Najat Vallaud-Belkacem
Najat Vallaud-Belkacem, nata (nomine Najat Belkacem) die 4 Octobris 1977, est politica Franciae.

In oppido Beni Chiker regionis Rif Marocensis nata est. Inde familia Franciam anno 1982 migravit, patre iam ibi aedificiorum structore. In urbe Abbatis Villae et mox Ambianis educata est. Lycei Delambre huius urbis discipula, alumna est Universitatis Picardiensis atque deinde Instituti Scientiarum Politicarum Parisiensis. Contubernali Borisio Vallaud (qui recentius a secretis meruit ministro Arnaldo Montebourg) anno 2005 nupsit.

Sodalis factionis socialisticae, a die 21 Martii 2008 legata est ad conventum nationalem. A die 16 Maii 2012 minister iurum mulierum rectionis Franciae, primis ministris Ioanne Marco Ayrault et Manuele Valls, atque a die 26 Augusti 2014 usque ad 10 Maii 2017 minister eruditionis nationalis meruit. Die 18 Iunii eiusdem anni in comitiis conventus nationalis victa est.

Opera 

 (cum Éric Keslassy) : Pluralité visible et égalité des opportunités. Fondation Jean-Jaurès, 2010. ISBN 978-2-36244-006-9 Textus
 (cum Guillaume Bachelay) : Réagissez ! Répondre au FN de A à Z. Lutetiae: Jean-Claude Gawsewitch, 2011. ISBN 978-2-350-13297-6
 Raison de plus ! Lutetiae: Fayard, 2012. ISBN 978-2-213-66644-0

Bibliographia  
 "Royal, Montebourg, Hamon... l'équation risquée de Manuel Valls" in Le Monde (2 Apr. 2014)
 Alice Géraud, "Quand Ségolène Royal se défile, Najat Belkacem s'impose" in Libération (2 Iulii 2008)
 Valentine Pasquesoone, "Najat Vallaud-Belkacem, la porte-parole" in Le Monde (16 Maii 2012)
 Fouâd Harit, "Najat Vallaud-Belkacem, de Béni Chiker au gouvernement français" apud afrik.com (19 Maii 2012)

Nexus externi 

 Pagina Najat Vallaud-Belkacem apud rectionem Francicam
 Ephemeris interretialis Najat Vallaud-Belkacem

Nati 1977
Mulieres
Incolae Maroci
Politici Franciae
Alumni Instituti Scientiarum Politicarum Parisiensis
Alumni Universitatis Picardiensis
Homines vivi